पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। अंतिम यात्रा के दौरान सबके चेहरों पर दुख के भाव रहे। सब श्मशान की ओर जा रहे थे कि एक व्यक्ति के मोबाइल फोन पर रिंग आया और फिल्मी गाना बजने लगा। बाकी सब उसको कोसने लगे, लेकिन वह बात करने से बाज नहीं आया। तभी कंधा देने वाले व्यक्ति का फोन जेब में तेजी से वाइब्रेट होने लगा और वह तो बाकी तीन लोगों के सहारे ही शव को छोड़कर बात करने लगा।
अंतिम दुख और हास्य का दृश्य तो तब हुआ, जब चिता का अग्नि देने वाला ही कर्तव्य को भूल कर मोबाइल पर बात करने लगा। तब वो दृश्य दिखा जो शायद पहले नहीं देखा होगा। खुद मुर्दा चिता पर से उठ कर अपने परिचित को अग्नि देने को समझाने लगा। लेकिन जब किसी ने नहीं सुनी तो स्वयं ही माचिस निकाली। चिता को अग्नि दी और लेट गया।
आखों में आंसू भर देना वाला यह दृश्य रविवार को कला केन्द्र रविन्द्र मंच सभागार में बच्चों की माइम प्रस्तुति में देखने को मिली। क्यूरियो ए ग्रुप ऑफ परफार्मिंग आर्ट सोसायटी के समर चिल्ड्रन वर्कशॉप के अंतिम दिन बच्चों ने इस प्रस्तुति के जरिए मोबाइल बीमारी को कम उपयोग करने का संदेश दिया।
इस के साथ मंच पर बच्चों ने सपनों की दुनिया जैसे कई लघु नाटक भी खेले। बच्चों को प्रोत्साहित करने के लिए सीआईडी सीरियल के किरदार डॉ. सालुंखे (नरेन्द्र गुप्ता) और एक्टर सुनील सिन्हा भी आए।
फोटो व वीडियो : मनोज श्रेष्ठ
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva mai_Deva zho_Hant eng_Latn